Diari Oficial de la Generalitat Valenciana


Sumari del DOGV 3482, del 27-04-1999 (1999/3743)

Edicte de modificació de les bases que han de regir la convocatòria per a la provisió d'una plaça de policia local.
-------------------------------------------------------------------------------------------------------------------

### Dades del document

Número de DOGV
:   3482

Data del DOGV
:   27-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3743


Data del document
:   16-04-1999

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * policia
    * administració local
    * concurs administratiu

Edicte de modificació de les bases que han de regir la convocatòria per a la provisió d'una plaça de policia local. [1999/X3743]
  
El Plenari de l'Ajuntament, en la sessió del dia 25 de març de 1999, acordà modificar les bases per a cobrir en propietat una plaça de policia local, aprovades per acord de la corporació municipal de data 14 de gener passat, publicades en el DOGV núm. 3.451, de 10 de març de 1999, que queden redactades en la forma següent:
  
- Modificació de l'apartat f) de la base segona de les aprovades per aquest ajuntament, en sessió plenària de data 14 de gener de l'actual, que quedarà redactat com segueix:
  
"Estar en possessió dels permisos de conducció de vehicles de les classes A-2 i B-2, o bé de la classe A i B de les regulades pel RD 772/1997, de 30 de maig, pel qual s'aprova el Reglament General de Conductors, amb les característiques que per al de classe B estableix l'article 7.3 del reial decret citat".
  
Modificació de la base cinquena de les aprovades a l'objecte de determinar la composició del tribunal qualificador, que serà la següent:
  
"President: - L'alcalde-president de l'Ajuntament, o regidor que delegue.
  
Vocals:
  
- Un representant del professorat oficial designat per l'Institut Valencià de Seguretat Pública (IVASP)
  
- Un representant de l'administració de la Generalitat Valenciana (designat per la Direcció General d'Interior, Àrea d'Administració Local de la Conselleria de Presidència).
  
- Un representant del professorat oficial o especialista de qualsevol departament o unitat de la Generalitat Valenciana, nomenat per la Direcció General de la Funció Pública de la Conselleria d'Economia, Hisenda i Administració Pública.
  
- El cap del cos de la Policia Local o, si convé, un funcionari de la corporació local d'igual o superior categoria.
  
- Dos representants dels treballadors, designats pels delegats de Personal.
  
Secretari: el de la corporació o funcionari que delegue.
  
3. Modificació base setena de les aprovades, quant a la forma de corregir els qüestionaris de respostes alternatives, que haurà de quedar com segueix:
  
"La puntuació del qüestionari de preguntes, amb respostes alternatives, s'obtindrà per aplicació de la fórmula següent:
  
A-(E/n-1). 10. On A= nombre d'encerts
  
 N E= nombre d'errades
  
 n= nombre de respostes alternatives per pregunta
  
 N= nombre de preguntes".
  
4. Modificar finalment el grup cinqué del programa annex de les bases, la redacció del qual queda de la forma següent:
  
"Grup cinqué. Temes sobre història local, els carrers. Terme municipal, cultura local, institucions relacionades amb la Policia, etc.
  
Tema 25. El terme municipal d'Albal: formació i evolució, superfície, límits, característiques geogràfiques més assenyalades, etc. La població d'Albal: evolució, característiques socioeconòmique, etc.
  
Tema 26. Els carrers del municipi i coneixement de la població, edificis singulars i institucions públique i privades radicades a la localitat".